section_heading: Program Coraza 2000
paragraph_text: Španjolsko Ministarstvo obrane je u ožujku 1994. godine pokrenulo Program Coraza 2000. Riječ je o programu nabave i integracije novog naoružanja s ciljem modernizacije španjolske vojske i njene pripreme za uvođenjem nove borbene tehnike. On je obuhvaćao novi glavni borbeni tenk Leopard 2E, borbeno vozilo pješaštva ASCOD te borbeni helikopter Eurocopter Tiger. Program je proširen nabavom 108 tenkova Leopard 2A4 koji su isporučeni 1995. godine.